Държавен вестник, бр. 95, 2021 г., стр. 27

БРОЙ  95	
Д Ъ Р Ж А В Е Н  В Е С Т Н И К 	
СТР.  27  
Раздел 10. Прилагане на този член
Всеки член предприема такива действия, 
каквито са необходими на собствените си 
територии с цел въвеждане в действие от глед­
на точка на собственото си законодателство 
на изложените в настоящия член принципи, 
и уведомява Асоциацията за конкретните 
действия, които е предприел.
Член ІХ: Изменения
а) Всяко предложение за внасяне на про­
мени в настоящия Учредителен договор, 
независимо дали е постъпило от член, уп­
равител или изпълнителните директори, се 
изпраща на председателя на Управителния 
съвет, който внася предложението в съвета. 
Ако предложеното изменение бъде прието от 
съвета, Асоциацията отправя запитване чрез 
циркулярно писмо или телеграма до всички 
членове дали приемат предлаганото изме­
нение. Когато три пети от членовете, които 
имат четири пети от общия брой гласове, 
приемат предлаганите изменения, Асоциаци­
ята удостоверява този факт чрез официално 
съобщение, адресирано до всички членове.
б) Независимо от изложеното в буква а) по-
горе, се изисква приемане от всички членове 
в случай на каквото и да било изменение, 
променящо:
(i) правото на напускане на Асоциаци­
ята, предвидено в Член VII, Раздел 1;
(ii) правото, гарантирано съгласно Член 
III, Раздел I, буква в);
(iii) ограничението на отговорността, 
предвидено в Член II, Раздел 3.
в) Измененията влизат в сила за всички 
членове три месеца след датата на официалното 
съобщение, освен ако в циркулярното писмо 
или телеграма не е предвиден по-кратък срок.
Член X: Тълкуване и арбитраж
а) Всеки въпрос, свързан с тълкуването 
на разпоредбите на настоящия договор, въз­
никнал между който и да е член и Асоци­
ацията или между които и да е членове на 
Асоциацията, се представя на изпълнителните 
директори за решаване. Ако въпросът засяга 
конкретно определен член на Асоциацията, 
който няма право да назначава изпълните­
лен директор в Банката, той има право на 
представителство в съответствие с Член VI, 
Раздел 4, буква ж).
б) Във всеки случай, когато изпълни­
телните директори са приели решение в 
съответствие с буква а) по-горе, всеки член 
може да изиска въпросът да бъде отнесен 
към Управителния съвет, чието решение е 
окончателно. До получаването на резултата 
от отнасянето на въпроса до Управителния 
съвет Асоциацията може, доколкото сметне 
за необходимо, да действа въз основа на 
решението на изпълнителните директори.
в) Когато възникне спор между Асоциа­
цията и страна, която е престанала да бъде 
член, или между Асоциацията и който и да 
е член по време на трайното суспендиране 
на Асоциацията, този спор се отнася за 
арбитраж до трибунал, състоящ се от три­
ма арбитри, единият от които е назначен 
от Асоциацията, другият – от засегнатата 
страна, а третият е посредник, който освен 
ако страните не се договорят за друго, се 
назначава от Председателя на Международ­
ния съд или от друг орган, който може да е 
предписан с разпоредба, приета от Асоци­
ацията. Арбитърът посредник има пълното 
право да урежда всички процедурни въпроси 
във всички случаи, когато страните са в спор 
по отношение на тях.
Член XІ: Заключителни разпоредби
Раздел 1. Влизане в сила
Настоящият Учредителен договор влиза в 
сила, след като бъде подписан от името на 
правителствата, чиито записвания съставляват 
не по-малко от шестдесет и пет процента от 
всички записвания, посочени в Списък А, и 
когато инструментите, посочени в Раздел 2, 
буква а) от настоящия член, бъдат депозирани 
от тяхно име, но в никакъв случай насто­
ящият договор няма да влезе в сила преди 
15 септември 1960 г.
Раздел 2. Подписване
а) Всяко правителство, от чието име се 
подписва настоящия Учредителен договор, 
депозира в Банката документ, в който се дек­
ларира, че то е приело настоящия договор в 
съответствие със своите закони и е предприело 
всички необходими стъпки, които му позво­
ляват да изпълнява всички свои задължения 
по настоящия Учредителен договор.
б) Всяко правителство става член на Асо­
циацията от датата на депозирането от него­
во име на посочения в параграф а) по-горе 
документ, като никое правителство не може 
да стане член преди влизането в сила на нас­
тоящия Учредителен договор в съответствие 
с Раздел 1 от този член.
в) Настоящият договор остава открит за 
подписване до приключване на работния ден 
на 31 декември 1960 г. в централния офис на 
Банката от името на правителствата на дър­
жавите, чиито имена са посочени в Списък А, 
при условие че, ако настоящият договор не 
е влязъл в сила до тази дата, изпълнителни­
те директори на Банката могат да удължат 
периода, през който настоящият договор 
остава открит за подписване с не повече от 
шест месеца.
г) След като настоящият договор влезе в 
сила, той е отворен за подписване от името 
на правителството на всяка държава, чието 
членство бъде одобрено съгласно Член II, 
Раздел 1, буква б).